ቶማስ ባኽ ተጨማሪ ዓመታት የመቆየት ፍላጎት አላቸው
ዘጠነኛው የዓለም አቀፉ ኦሊምፒክ ኮሚቴ ፕሬዚዳንት ቶማስ ባኽ በቀጣይ ዓመት በሚካሄደው የኮሚቴው ፕሬዚዳንታዊ ምርጫ የመሳተፍ ፍላጎት እንዳላቸው አስታወቁ። ላለፉት ስምንት ዓመታት ኮሚቴውን የመሩት የ66 ዓመቱ ባኽ በድጋሚ የሚመረጡ ከሆነም ለቀጣይ አራት ዓመታት በፕሬዚዳንትነታቸው የሚቆዩ ይሆናል። በህግ ትምህርት የዶክትሬት ዲግሪ ያላቸውና በስፖርቱ ዓለምም የተዋጣላቸው ቶማስ ባኽ ኮሚቴውን መምራት የጀመሩን እአአ በ2013 ነበር።በምዕራብ ጀርመን የተወለዱት ቶማስ ባኽ በትምህርት ከፍተኛ ደረጃ የደረሱ ቢሆንም ሀገራቸውን በሻሞላ ስፖርት በታላቁ የኦሊምፒክ መድረክ (እአአ 1976 በተካሄደው የሞንትሪያል ኦሊምፒክ) የወርቅ ሜዳሊያ በማጥለቅ ሊያስጠሩ ችለዋል።በሦስት የዓለም ቻምፒዮና ተሳትፎዎችም አንድ የወርቅ ፣አንድ የብር እና አንድ የነሃስ በድምሩ ሦስት ሜዳሊያዎችን ለሃገራቸው አስገኝተዋል።ከስፖርቱ ወደ አመራርነት
የገቡት እአአ 2006 ሲሆን፤
የጀርመን ኦሊምፒክ ስፖርት
ኮንፌዴሬሽን ፕሬዚዳንት በመሆንም
ነበር። ከዚያ በሂደት
ዓለም አቀፉን የኦሊምፒክ
ኮሚቴ በመቀላቀል በተለያዩ
ሃላፊነቶች አገልግለዋል። እአአ
በ2013 በተካሄደው
125ኛው የኦሊምፒክ ኮሚቴ
ጠቅላላ ጉባኤ ወቅት የፕሬዚዳንትነት ምርጫ ላይ ተሳታፊ ሆነዋል።በምርጫውም አብረዋቸው የቀረቡትን አምስት እጩዎች በሰፊ የድምጽ ልዩነት በማሸነፍ የፕሬዚዳንትነት መንበሩን ሊቆናጠጡ ችለዋል።ለቦታውብቁ ሆነው በመገኘታቸውም ተጨማሪ አራት ዓመት ተሰጥቷቸው ለስምንት ዓመታት ሊያስተዳድሩ ችለዋል፡፡በቀጣዩ ዓመት በሚካሄደው ፕሬዚዳንታዊ ምርጫ ላይም ከኮሚቴው አባላት ተጨማሪ እድል የሚሰጣቸው ከሆነ ለማስተዳደር ፈቃደኛ መሆናቸውን ሮይተርስ በድረገጹ አስነብቧል። ‹‹የኮሚቴው አባላት በድጋሚ የፕሬዚዳንትነት እድል የሚሰጡኝ ከሆነ የምንወደውን ኦሊምፒክ ለማገልገል ዝግጁ ነኝ›› ሲሉም ማረጋገጫ ሰጥተዋል። ከኮሚቴው አባላት በስልጣን እንዲቆዩ ጥያቄ የቀረበላቸው መሆኑን ደግሞ ኢንሳይድ ዘ ጌምስ የተባለው ድረገጽ አስነብቧል።ፕሬዚዳንቱ አክለውም ‹‹እገዛችሁ ለቀጣይ ሥራ የሚያነሳሳኝ ይሆናል›› ብለዋል። ባኽ ከሌሎች ፕሬዚዳንቶች
ልዩ የሚያደርጋቸው በኦሊምፒክ
ተሳታፊና ውጤታማ በመሆናቸው
ሲሆን፣ በስልጣን ዘመናቸው
ካሳለፏቸው አስቸጋሪ ሁኔታዎች
መካከል በዋናነት የሚጠቀሰው
በመንግሥት ጭምር የሚደገፈው
የሩሲያ አትሌቶች የአበረታች
ቅመሞች ተጠቃሚነት ቅሌት
ሩሲያ በኦሊምፒክ መድረክ
እንዳትሳተፍ ማድረጋቸው ግንባር
ቀደሙ ነው።ሌላኛው ደግሞ
በዚህ ወቅት በመላው
ዓለም በተከሰተው የኮሮና
ወረርሽኝ ሳቢያ ተራዝሞና
ተሰርዞ የማያውቀውን ኦሊምፒክ
ለአንድ ዓመት እንዲራዘም
ማድረግ ነው።አዲስ
ዘመን ሐምሌ 13/2012 ብርሃን ፈይሳ